Diari Oficial de la Generalitat Valenciana


Sumari del DOGV 8092, del 26-07-2017 (2017/6097)

RESOLUCIÓ de 4 de juliol de 2017, del director general d'Administració Local, per la qual es publica la modificació dels estatuts de la Mancomunitat Circuit Cultural Comarcal de la Marina Alta.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8092

Data del DOGV
:   26-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6097


Data del document
:   04-07-2017

Organisme emissor
:   Presidència de la Generalitat

Tipus de document
:   Resolució

Descriptors 

:   * La Marina Alta
    * associació de municipis

RESOLUCIÓ de 4 de juliol de 2017, del director general d'Administració Local, per la qual es publica la modificació dels estatuts de la Mancomunitat Circuit Cultural Comarcal de la Marina Alta. [2017/6097]  
La Mancomunitat Circuit Cultural Comarcal de la Marina Alta (MACMA), mitjançant l'acord del Ple adoptat per majoria absoluta de vots en sessió ordinària de 16 de maig de 2017, va aprovar definitivament la modificació dels seus estatuts pel que fa l'article 3 d'aquests, sobre l'objecte i les competències de l'entitat.  
  
D'acord amb el que disposa l'article 24 dels estatuts de la Mancomunitat, la modificació d'elements com ara l'objecte i les competències de la Mancomunitat tenen la naturalesa de modificació constitutiva, en concordança amb el que disposa l'article 95.2 de la Llei 8/2010, de 23 de juny, de règim local de la Comunitat Valenciana, per la qual cosa, d'acord amb el que disposa l'article 95.1 de l'esmentada llei, el procediment per a la seua tramitació i aprovació definitiva serà l'establit en l'article 93.2, 3 i 4 de la Llei valenciana de règim local esmentada.  
La modificació aprovada fa referència únicament a l'article 3.1 dels seus estatuts, que enumera l'objecte i les competències de l'entitat.  
  
Perquè l'adaptació adquirisca eficàcia cal publicar-la en el Diari Oficial de la Generalitat Valenciana, d'acord amb el que disposa l'apartat 4 de l'article 93 de la Llei de règim local de la Comunitat Valenciana.  
  
Remesos l'expedient tramitat i els estatuts aprovats a aquesta Direcció General d'Administració Local, no s'hi adverteix cap infracció de l'ordenament jurídic.  
Per tot això, d'acord amb la legislació esmentada i, concretament, amb l'article 93 de la Llei 8/2010, de 23 de juny, de la Generalitat, de règim local de la Comunitat Valenciana i d'acord amb el que disposa l'article 17 del Decret 151/2015, del Consell, pel qual s'aprova el reglament orgànic i funcional de la Presidència de la Generalitat, resolc:  
  
Article únic  
Publicar en el Diari Oficial de la Generalitat Valenciana el text incorporat a l'article 3.1 dels estatuts de la Mancomunitat Circuit Cultural Comarcal de la Marina Alta (MACMA), modificat per acord plenari d'aquesta, que es transcriuen a continuació com a annex, ja que s'ha acreditat en l'expedient la legalitat de les actuacions.  
Contra aquesta resolució es pot interposar un recurs d'alçada davant de la Secretaria Autonòmica de Presidència, en el termini d'un mes, de conformitat amb els articles 112 i 121 de la Llei 39/2015, d'1 d'octubre, del procediment administratiu comú de les administracions públiques. Transcorregut aquest termini sense haver-se interposat el recurs, la resolució serà ferma a tots els efectes.  
Tot això, sense perjuí que les persones interessades puguen exercir qualsevol altre recurs que per al seu dret consideren oportú.   
  
València, 4 de juliol de 2017.- El director general d'Administració local: Antoni Such Botella.  
  
  
  
ANNEX  
Modificació dels estatuts de la Mancomunitat Circuit Cultural Comarcal de la Marina Alta (MACMA)  
  
Modificació de l'article 3.1:  
  
Article 3. Objecte i competències  
1. Els objectius de la Mancomunitat seran, en relació al seu àmbit territorial els següents:  
i) Promoure i impulsar la dinamització i estimulació dels joves de la Marina Alta en matèria cultural i d'oci. Proveir d'iniciatives i projectes mancomunats un segment generacional, el de l'àmbit de Joventut, en què cal focalitzar recursos i enfocaments especialitzats. Establir una Xarxa de Joventut per tal que els departaments de l'esmentada àrea dels pobles que integren la Mancomunitat consensuen i densenvolupen un programa conjunt d'activitats i intervencions.